### | | | | --- | --- | | | | | --- | | **Byråd** 25. februar 2020 Sagsnr. 710-2018-5275 Dok.nr. 710-2020-36137 Sagsbehandler DPJHNE | | 25.                 Forslag til lokalplan nr. 392 - Boligområde ved [adresse] i Hadsten - Åbent

###

|  |  |
| --- | --- |
| Tidl. politisk behandling | PU, 02.04.19, pkt. 16, PU, 08.10.19, pkt. 40,  ØK, 21.10.19, pkt. 159 |
| Forventet sagsgang | PU, ØK, BY, høring, PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til ”Forslag til
lokalplan nr. 392 – Boligområde ved [adresse] i Hadsten og tillæg nr. 11 til
Kommuneplan 2017-29” med henblik på, at planforslagene efterfølgende sendes i
høring i otte uger.

Økonomiudvalget besluttede 21. oktober 2019 at sende sagen
tilbage til fornyet behandling, da den bebyggelse det daværende lokalplanudkast
gav mulighed for, blev vurderet at være for massiv i forhold til den konkrete
placering, hvor lokalplanområdet ligger op imod et erhvervsområde.

I det aktuelle lokalplanforslag er der taget højde for
ovennævnte og forslaget tager således udgangspunkt i en revideret
bebyggelsesplan for tæt-lav boligbebyggelsen på [adresse]

Formålet med lokalplanen er at skabe et nyt velfungerende
boligområde, skabe mulighed for fremtidig udvidelse af virksomheden [adresse]
A/S og i videst muligt omfang sikre at fremtidigt erhverv ikke konflikter med
boligområdet.

Formålet med Kommuneplantillægget er at ændre
anvendelsesbestemmelserne for lokalplanens delområde I fra boligformål til
erhvervsformål og at ændre anvendelsesbestemmelserne for ejendommen [adresse] 90 fra erhvervsformål til boligformål, så planlægningen i området
ensrettes.

Lokalplanen omfatter et areal på ca. 4,2 hektar i det
sydlige Hadsten ved [adresse]. Lokalplanen fastlægger de planmæssige
rammer for følgende:

·
Et nyt boligområde med op til 20 tæt-lav boliger, der har en
størrelse på fra 128 til 133 m² med tilhørende rekreative arealer inden for
lokalplanens delområde II og III.

·
Et fremtidigt erhvervsbyggeri inden for lokalplanens delområde I.

·
Placering af veje, stier og fælles friarealer inden for
lokalplanens delområde IV.

·
Lokalplanens delområde V udlægges med henblik på at overføre
området til byzone som angivet i Kommuneplan 2017-29.

Med Kommuneplantillægget ændres bestemmelserne for
rammeområde 1.BO.19, så der indskrives en maksimal bebyggelsesprocent for
åben-lav og tæt-lav bebyggelse, og en mindste grundstørrelse for tæt-lav
byggeri, der fastsættes til 150 m². Det maksimale etageantal for eksisterende
åben-lav bebyggelse ændres til 2 etager. Bestemmelserne for rammeområde 1.ER.8
ændres, så det under zonestatus indskrives, at en del af området er beliggende
i landzone.

**VURDERING**

Lokalplanområdet ligger i rammeområderne 1.BO.19 og [adresse]
i Kommuneplan 2017-29. Lokalplanen er ikke i overensstemmelse med
kommuneplanrammen, og der er derfor udarbejdet et kommuneplantillæg til
Kommuneplan 2017-29.

Lokalplanforslaget indeholder to modeller for disponering af
den nye boligbebyggelse på [adresse] I den ene model nedrives den
eksisterende landejendom og der opføres en tæt-lav boligbebyggelse med 7
boliger i en etage og 13 boliger i to etager. I den anden model bevares den
eksisterende landejendom og der opføres 3 boliger i en etage og 14 boliger i to
etager. I begge modeller begrænses højden på boligerne nærmest [adresse]
Kirke til en etage.

Boligerne placeres langs en boligvej, der lægger sig rundt
omkring et centralt placeret grønt fælles opholdsareal. Bebyggelsen trækkes
tilbage i forhold til det tilstødende erhvervsområde og opdeles i mindre
boligstænger, så der skabes kig og forbindelse til den de grønne områder
omkring bebyggelsen og til den omkringliggende by og til de åbne marker syd for
bebyggelsen. Mellem boligbebyggelsen og erhvervsområdet opføres en begrønnet
støjvold med landskabelig karakter.

Der er i lokalplanarbejdet i særlig grad lagt vægt på:

·
Arkitektonisk sammenhæng i boligbebyggelsen

·
Samspillet mellem bebyggelsen, de rekreative arealer og [adresse]
[adresse]

·
Parkerings- og adgangsforhold

·
Interne stiforbindelser og stiforbindelser til de omkringliggende
områder

·
Sikring af fremtidigt erhverv mod konflikter med boligområdet

·
Adskillelse af bolig- og erhvervsområdet.

Da der er særlige udfordringer for regnvandsafledningen fra
området, er der i tilknytning til lokalplanen udarbejdet en overordnet strategi
for håndtering af regnvand. Strategien redegør for, hvordan området indrettes
med hældninger og strømningsveje, så regnvandet ved ekstreme regnhændelser ikke
volder skade på bygninger i og uden for lokalplanområdet.

**ØKONOMI**

Lokalplanen omfatter alene private udstykninger, hvorfor den
ikke medfører egentlige udgifter for Favrskov Kommune.

Med henblik på klimasikring af området indeholder
lokalplanen krav om, at der skal etableres et regnvandsbassin i området.
Regnvandsbassinet anlægges i forbindelse med en eksisterende branddam ejet af
Favrskov Kommune. [adresse] har indgået aftale om frasalg af branddammen
til ejerne af [adresse] Aftalen er betinget af den endelige vedtagelse af
lokalplanen.

Lokalplanområdet er beliggende i landzone og overføres ved
lokalplanens endelige vedtagelse til byzone. Ansøger har underskrevet en
erklæring om fraskrivelse af kommunal overtagelsespligt. Ansøger har herudover
underskrevet en aftale om forbud mod brug af pesticider på de arealer, hvor der
planlægges ny boligbebyggelse.

**INDDRAGELSE**

Borgerinddragelse og kommunikation om lokalplanforslaget
sker efter reglerne i planloven. Det er et selvstændigt mål med planloven, at
offentligheden i videst muligt omfang inddrages i planlægningsarbejdet.

Lokalplanforslaget skal efter godkendelse offentliggøres ved
annoncering på kommunens hjemmeside med en høringsfrist, som Teknik og Miljø anbefaler
fastlagt til otte uger.

**INDSTILLING**

Direktøren for Teknik og Miljø indstiller til Byrådet:

1.
At ”Forslag til Lokalplan nr. 392 – Boligområde ved [adresse] i
Hadsten og tillæg nr. 11 til Kommuneplan 2017-29” godkendes og fremlægges i
offentlig høring i otte uger.

**BESLUTNING**

***Planudvalget, 4. februar 2020:***

Fraværende:Ingen

Indstilles godkendt.

***Økonomiudvalget, 18. februar 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Forslag til lokalplan nr. 392 - Boligområde ved [adresse] i [adresse] 710-2020-5230 |